gentaiscool/nusaparagraph_topic huggingface dataset:
Elu tau kagak, bisa tetep bisa bertahan idup di gunung pas aer udeh abis, elu bisa nemuin aer di beberape lokasi. Misalnye entu, sungai, embun yang menempel di daon-daon, ceglokan batu, atau laennye. Selaen entu, hal yang kudu dulakuin pas nyasar, jangan sok tau dan sok nyari jalan sendiri. Soalnye entu yang bahaya, kate si anggota pencinta alam. Die juga ngomong, kalo udeh tiga sampe tujuh hari belom dapet bantuan, ada kalanye pendaki emang kudu cari jalan keluar sendiri. Inget, kagak boleh panik dan kudu yakin kalo jalur yang diambil entu adalah jalan keluar dari gunung. Entu die cara bertahan idup di gunung kalo elu keabisan aer dan tersesat.

Topic: slice of life
Sêbagè sêbuah pêrmaènan, gol-golan bisè dikatêgoriin sêbagè jênis olahragè karna banyak ngandung unsur kêbugêran jasmani, di antarènyè adalah unsur kêgasikan, kêlincahan, dayè tahan, kêrosaan, amè tênagè. Gol-golan têrmasup sêbuah kêgiatan bêrmaèn nyang mungkin wayah êni udèh jarang bangêt dimaènin amè bocah-bocah. Hal êni udèh bisè dipastiin karna bêgèsèrnyè jaman nyang miluin pêrkêmbangan tèknologi. Mangkè, sêlèra bêrmaèn padè bocah-bocah gè ngalamin pêrobahan. Bisè dibilang, pêrmaènan olahragè khas Banyumas êni mêrupakan salèh atu aktipitas pêrmaènan nyang bisè ngasih kêsênêngan padè bocah-bocah. Dêngan bêrmaèn gol-golan, bocah-bocah sêcara kagak langsung têrlatih buat bêkoordinasi amè têmênnyè. Karna pêrmaènan êni ngêbutuhin banyak orang, mintèlah bocah êlu buat ngajak têmên-têmênnyè. Kalo udèh, ajarin carè bêrmaènnyè ampè bocah êlu antusias buat ngêlakuin pêrmaènan olahragè êni saban ari. Sêlamêt bênostalgiè barêng buah ati, yè!

Topic: sports
Pas udah kenyang ngegares, ngeliatin sate dimasak, ama pegel selonjoran, kita mutusin buat pindah tempat. Awalnya pengen balik aja ke rumah, tapi kepikiran buat mindo waktu malem. Pas nyari-nyari ide buat mindo, eh, kagak jauh dari Saung Kurnia, ada toko pizza. Nama toko ini juga udah terkenal kayaknya. Namanya Dominoz. Pas udah nyampe di Dominoz, awalnya mau coba makan di tempat, tapi sayangnya kagak bisa. Cuma bisa dibungkus. Padahal, pas diliat restorannya itu keliatan bikin betah banget. Pas buka pintu, keliatan meja ama bangku-bangku kecil digambar pake warna yang alus. Di temboknya ada gambar mural yang keliatan cakep banget. Oiya, pas buka pintu juga keliatan meja kasir ama pelayan-pelayan laen lagi ngurusin pizza ama kasirnya ngurusin pesenan orang. Di bangku-bangku kecil yang barusan saya sebutin, ada abang-abang ojek onlen lagi pada nungguin pesenan juga. Cuma teratur dan masih rapih.

Topic: food & beverages
Sebelomnya kita ngomongin orang yang hobi bikin kue, bisa dijadiin dagangan. Selaen kue, ada juga orang yang bisa bikin makanan lauk. Jaman sekarang orang udah sibuk ama kerjaan, biasanya kagak sempet nguprek dapur. Cuman, kalo beli di luar juga bawaannya bosen. Ini peluang banget buat emak-emak yang hobi masakan asin atawa gurih. Kita bisa bikin frozen food atawa makanan beku. Ini lauk yang bisa disimpen dalem freezer, kalo mau makan tinggal angetin di gidir atawa di penggorengan. Orang yang mau bikin lauk buat didagangin ini, enaknya bahan-bahannya gampang didapetin di pasar deket rumah. Jadi hemat ongkos juga buat masuk ke modal, biar kagak gede banget modalnya. Contoh makanan yang bisa kita jual kayak sambel cumi. Ini contoh makanan beku yang banyak didemenin ama orang-orang.

Topic: business
Teryata seru juga ye beli ikan dipasar muara angke, ini kali pertama nih aye ikut ke pasar ikan terlengkap ini. Ikan nyang dijual macem-macem jenisnye, nyang jarang kita liat di pasar juga bisa kita liat di sini. Harganye jauh lebih mureh dari nyang ada di pasar, ya karna di sini tuh pusat jual ikannye ye. Ikannye juga seger-seger banget malah kadang kite bisa liat ade ikan nyang masih ada nafasnye. Walaupun ini pusat pasar ikan tapi kite diboleh beli ikan tibang berapa kilo gitu, jadi kaga mesti kite beli ikan nyang jumalnye gede. Nah nyang aye baru tau juga kalo di deket pasar tuh ada tempat olahan makanan seafood tapi nyang mau bahan-bahannye kita beli sendiri di pasar Muara Angke, jadi kaga cuma nerima jasa masaknye aja gitu. 

Topic: food & beverages
Teryata codet juga ada mecem-macem bentuknye, nah dari banyak bentuk ntu fungsinya. Fugsi codet ntu tuh bisa dibedain tuh dari bentuknye. Pertama ada nyang bahannye dari silikon, bentuknye tipis, terus kalo dipake tuh lentur, nah codet model bgini tuh cocok bener buat aduk adonan. Kedua ada nyang bahannya dari nilon trus ujung codenye tuh lebar ama tipis, nah nyang kaya gini tuh cocok buat bikin telor dadar, supaya pas balik telornye kaga rusak tuh telor. Ketiga ade centong nyang bahannya stainless steel, bahan ini ntu cocok buat ngaduk makanan kalo lagi hajatan tuh nyang masaknya ampe sekuali gede. Nah dengan begitu kan kite udeh bisa tuh gunain codet pas ama pungsinye.

Topic: food & beverages
Pallubasa adalah ganyeman tradisional Suku Makassar, Sulawesi Selatan. Seperti Coto Mangkasara (Coto Makassar), Pallubasa juga terbuat dari jeroan (isi dalam perut) sapi atau kerbau. Proses memasaknye pun hampir sama dengan Coto Makassar, ya ntu direbus dalam waktu lama. Setelah matang, jeroan yang ditambah dengan daging itu diiris-iris, kemudian ditaruh/dihidangkan dalam mangkuk. Asal kata pallubasa terdiri dari dua kata ya ntu pallu dan basa yang artinye masak/memasak dan basah/kuah. Dahulu, Pallubasa dengan daging sapi sirloin, dan tenderloin hanya disajikannye untuk disantap oleh keluarga kerajaan, sementara bagian jeroan disajikannye untuk masyarakat kelas bawah atau abdi dalem pengikut kerajaan. Kini, penjual-penjual Pallubasa memberikan bermacam-macam pilihan daging sapi atau jeroan untuk dihidangkannye. Yang membedakan Pallubasa dengan Coto Makassar adalah bumbunye yang diracik khusus. Selain ntu, Coto Makassar dimakan bersama ketupat, sementara Pallubasa dimakan bersama nasi putih, dan di tambah kuning telur.

Topic: culture & heritage
Pas aye kuliah semester 7, aye kehilangan hape setelah piknik. Jadi pas hari Sabtu, aye dan temen-temennye aye piknik di lahan ijo gitu deh. Nah pas abis piknik, kite ngongko ke restoran. Pas entu aye baru ngeh kalo hapenye aye ilang. Terus aye balik ke sono lagi, tapi nyatanye entu hape udeh kagak ada. Hapenye aye entu warna item dan ade hologramnye. Di belakang entu hape, ade stiker-stiker lucu dan stiker dari album favoritnye aye yang aye tempel. Entu hape merek Samsung, tipe Galaxy A 31, dan ukurannye sekitar 5 inci kayaknye. Entu hape aye lapisin pake transparant case, silikon gitu deh. Terus di belakangnye entu hape ade foto idolanye aye. Entu hape selaen ade stiker, sebenernye masih mulus bener. Duh, sedih bener deh kalo inget hape aye yang ilang.

Topic: technology
Mirip ama sepeda gunung, ada lagi sepeda BMX. Olahraga ini juga kudu pake sepeda kusus, tapi kagak mesti dilakuin di gunung. Selaen pake sepeda kusus, maen sepeda ini juga pake teknik kusus. Nah, sepeda kususnya itu dibilang sepeda BMX. Sepeda ini punya banyak macem, kayak laen harga ama bentuk buat mantesin tingkat kebolehan yang make. Sepeda BMK ini dipakenya kagak cuma digowes biasa, tapi juga kudu bisa akrobat. Kalo yang baru-baru bisa pake trik yang udah ada. Kalo yang udah rutin ngikutin, kudu bisa nyiptain trik yang baru. Kalo udah bisa ngasih trik baru gini, yang nontonin aksinya jadi betah, mancing yang laennya mangkin semanget buat bikin trik baru. Nyobain olahraga ini sama aja buat berani jatoh dari sepeda ama siap ngadepin badan yang luka-luka. Ada yang cuman luka-luka dikit aja, ada yang keseleo, ampe patah tulang. Walopun gitu, sebelomnya yang  maen sepeda ini kudu banget pake sepatu kusus, helm, pelindung sikut ama dengkul.

Topic: sports
Pas hari Sabtu, mpoknye aye entu libur kerja. Nah die bikin puding tiramisu pake resepnye enyak aye dan tentu aje diarahin juga sama enyak aye pas awal-awalnye. Pas entu puding selesai dibikin, enyak aye ninggalin mpok aye sendirian di dapur. Karena emang cuma tinggal nunggu pudingnye kagak panas lagi, abis entu dimasukin ke kulkas kan ye. Nah aye kagak tau ape yang die kerjain di dapur selama nunggu pudingnye kagak panas lagi biar bisa dimasukin ke kulkas. Jadi pas sore lah ye, entu puding udah dingin di kulkas, die pun nyediain entu puding. Aye pun nyobain puding buatan die. Yeh, sebenernye sih emang diarahin enyak aye pas awal-awalnye, die cuma bener-bener tinggal bagian nunggu entu puding masuk kulkas aje hehe. Nah pas aye udeh makan beberape suap, aye ngerasa kayak ada yang aneh gitu di pudingnye. Pas aye liat ke arah pudingnye, ternyata ada badan cicak di pudingnye aye, nyatu sama pudingnye, ada di tengah-tengah pudingnye aye entu badan cicak. Setelah kejadian entu, puding tiramisu yang awalnye jadi makanan favoritnye aye, jadi makanan yang aye kagak sukain. Aye trauma bener deh kagak boong.

Topic: food & beverages
Fasilitas rest area di jalan tol cipali juge kudu dibanyakin, soalnye kalo ane rasa kurang banyak jadi agak ribet kalo misalnye kite mau buang air keci, besar atawa sholat, nyang paling parah kalo misal mobil kite keabisan bensin, bakal berabe banget deh, makanye saran ane sih cepet ditambah fasilitas kaya rest area, buka ape-ape namanye kondisi fisik orang nyang bawa mobil kaga semua same, kalo misal banyak rest area pan jadi gampang misal cape, bise ngaso dulu bentaran, soalnyefaktor nyang paling bisa bikin celaka ntu biasanye lantaran kecapean nyetir, mata ngantuk kaki pegel ude deh bahaya banget. soalnye kalo ada masalah ngantuk kaya gitu tidur ude paling bener, mata ude seger bisa tancep gas lagi

Topic: leisures
Aktipitas vlog wayah êni têrus bêkêmbang. Pênting milih kamèra pêranti vlog nyang didukung spèsipikasi mumpunin sêhinggè bisè ngasilin pidio bêkualitas. Pêrtimbangan pêrtamè dalêm milih kamèra pêranti vlog adalah dukungan layar LCD dêngan banyak pungsi. Kêbanyakan vlogger milih layar dêngan duè pitur utamè kayak layar lêpit amè layar toèl dalêm pokus manual. Kêmampuan layar nyang bisè dibalik puguh bakal ngêmungkinin pênggunè buat ngêrêkam amè mantau prosès sêcarè barêngan. Dêngan milih kamèra modèl êni, prosès vlog bisè lêbih gampang dilakuin. Êlu bêrkêsêmpêtan buat ngêliat sêkilas amè ngêmastiin komposisi gambar sêcarè têpat. Sêlaèn ntu, layar toèl jugè ngêmungkinin kêgampangan dalêm ngêrobah pokus wayah aktipitas vlog dilakuin.

Topic: technology
Dalam dunianye perfilman, salah satunye film yang memberikan inspirasi, khususnye untuk anak remaja adalah film Laskar Pelangi. Ntu Laskar Pelangi merupakan film yang diangkat dari Novel dengan judul yang sama yang ditulis oleh Andrea Hirata. Film ntu bercerita mengenai perjuangannye anak-anak di Pulau Belitung yang berjuang untuk sekolah. Meski dihadapkannye dengan berbagai tantangan idup yang cukup sulit, dengan hidup yang sederhana penuh keterbatasan secara ekonomi, tidak mematahkan semangatnye mereka untuk memperjuangkan dunia pendidikannye mereka. Ntu die si Lintang, Mahar, Ikal, dan kawan-kawan selalu semangat, berusaha keras untuk belajar, dan kemudian harinye mereka mampu membuktikannye dengan berhasil mengukir prestasi yang membanggakan dengan mengalahkannye anak-anak dari sekolah unggulan pada sebuah kompetisi. Film yang sangat menginspirasi ini berhasil menjadi film terbaik dalam ajang Asian Film Awards, Hong Kong serta film terfavorit pada Indonesian Movie Awards. Hingga ada museum sekolah Laskar Pelangi di daerah Bangka Belitung. Ntu tempat merupakan salah satu destinasi wisata kalo ke Bangka, pemandanga alamnye laut Belitung juga cakep, dan ganyemannye juga enak.

Topic: leisures
Hobi aye entu macem-macem, tapinye kagak banyak-banyak amat. Salah satunye hobi aye adalah baca buku fiktif genrenye misteri. Waktu aye liburan semester 7, aye cari-cari buku fiktif yang menarik buat aye baca sebagai hobi aye selama liburan. Nah, akhirnye aye nemu deh novel fiktif misteri yang ditulis oleh penulis favoritnye aye. Aye pun akhirnye beli entu buku secara online. Setelah kurang lebih semingguan, entu buku pun sampe di rumah. Aye pun senang karena akhirnye aye bisa lakuin hobinye aye, yaitu baca novel misteri. Kebetulan, buku entu seri terakhir. Aye bacanye semangat, sekaligus deg-degan. Aye takut tokoh-tokoh yang aye suka pade mati. Setelah kurang lebih empat hari aye baca entu buku, akhirnye aye pun selesai. Aye pun seneng karena akhir dari entu cerita kagak ada yang mati.

Topic: leisures
Kerusuhan pas pertandingan olahraga ada di NIKA. Ini kerusuhan yang paling tua, kejadiannya pas masa Roma kuno. Dulu, warganya kagak dikasih tempat yang pas buat nyalurin kalo pengen ngedumel. Jadinya, tiap ada pertandingan olahraga, suasananya jadi rada ngeri. Awal kerusuhannya itu pas awal ada balapan kereta di Konstantinopel. Waktu itu orang-orang pada mulai berani tereak-tereka politik pas perlombaan lagi kelaksana. Pas Januari taun 532, orang-orang yang demo itu dateng ke Hipodrom Konstantinopel buat liat balapan laennya. Orang-orang mangkin keliatan marah. Tadinya rajanya waktu itu mau kabur, tapi kagak jadi. Untungnya, raja itu bisa ngatasinnya. Kerusuhan ini tragis banget, soalnya nyebapin yang mati banyak banget ampe 30 rebuan orang. Udah gitu bangunan pada diancurin ama dibakar. Kerusuhan NIKA bisa sampe separah itu, soalnya dilakuin ampe semingguan.

Topic: sports
Di zaman yang serba maju ini, tak dimungkiri lagi kalau gadget mempermudah hidup kita. Dari usia muda hingga tua, hampir semuanya menggunakan gadget. Apalagi kini di sebagian besar sekolah, para siswanya menggunakan gadget untuk belajar. Meski demikian, kita sebagai orang tua juga perlu paham bahwa terlalu 'menempel' dengan gadget itu tidak sehat. Ada batas waktu dan aturan mainnya. Menurut psikolog sosial dan pakar parenting Susan Newman, PhD, Bunda perlu menjadi contoh untuk mereka. Meski demikian, kita sebagai orang tua juga perlu paham bahwa terlalu 'menempel' dengan gadget itu tidak sehat. Ada batas waktu dan aturan mainnya. Menurut psikolog sosial dan pakar parenting Susan Newman, PhD, Bunda perlu menjadi contoh untuk mereka. 

Topic: technology
Pas udeh lahiran tuh aye mikir kerasa mesti mulai lagi olahraga. Soalnye abis mgelahirin tuh badan kaya ketarik semua gitu uratnye, tapi emang bener sih karna abis ngelahirin tuh saraf banyak nyang putus. Perut jadi ngegelambir kaya kulit gantung gitu, pokoknye serem dah. Bagian dada jadi turun gara-gara menyusui, trus bagian bokong juga kaya turun. Kaga cuma itu, kalo abis mgelahirin normal kan apalagi tuh ada nyang mesti dijait gara-gara ngeluarin orok. Mestii didukung lagi tuh ama nyang namanye olahraga, soalnye kunci utama tuh cuma olahraga. Olahraga nyang dilakuin juga kaga susah, senam kegel contohnye nyang bisa dicoba juga tuh di rumah tinggal setel di youtube.

Topic: sports
Selaen kite harus jaga lingkungan, kite juga harus ramah ama orang sekitar. Knapa kite harus mao ngenal, karena kalo kite kaga begitu nanti kalonada apa-apa orang juga kaga bakal mao tau. Boro-boro mao nolongin, kenal kite siape aja kaga tau. Jadi, walaupun kite orang baru trus kite orang nyang sibuk ya kalo lewat ketemu orang mah sekedar nyapa mah kudu. Jangan mentang-mentang kite pada kaga ada urusan malah betantang betenteng dikampung orang. Suatu waktu kite kena musibah bukan malah di tolongin bisa malah disukurin kali. Jadi, jaga silahturahmi tuh kudu, jangan sombong-sombong amat kalo betetangga, lagian apa sih nyang mesti disombongin dari manusia.

Topic: slice of life
Menonton film tentu menjadi favorite kebanyakan orang saat ini apalagi menonton film di bioskop layar lebar. Salah satu film favorite adalah film marvel yang saat ini masih ada di bioskop yaitu black panther wakanda forever. Dengan durasi 2 jam 41 menit, ini adalah film Marvel kedua dengan durasi terlama, setelah Avengers Endgame. Film ini mengisahkan kehidupan di Wakanda setelah ditinggalkan Raja T’Challa alias Black Panther. Di tengah kesedihan itu negeri Wakanda diserang musuh. Ratu Ramonda , Shuri dan Okoye berjuang untuk melindungi negeri mereka dari campur tangan kekuatan dunia. Mereka harus melawan pasukan Raja Namor dari bangsa Talokan, penguasa kerajaan laut yang biasa disebut Kukulkhan. Lembaga Sensor Film (LSF) mengklasifikasikan film ini untuk penonton Semua Umur (SU). Film ini jadi salah satu film yang harus ditonton.

Topic: leisures
Elu tau senjata tradisional yang asalnye dari daerah elu? Kalo aye dari Jakarta, senjata tradisionalnye sih Golok. Golok entu senjata tradisional orang Betawi di DKI Jakarta. Dulunye, orang Betawi pake golok buat aksesorid pinggang, mau di dalam ataupun di luar rumah buat jaga diri dari serangan penjahat. Bagi orang Betawi, adanye golok entu dipengaruhi bener sama kebudayaan Jawa Barat yang ngelingkupinye. Perbedaan di antara keduanye entu bisa diliat dari model bentuk dan penamaannya. Orang Betawi ngebagi golok jadi empat macem, ya entu golok gobang, golok betok, badik badik, dan golok ujung turun. Nah entu die senjata tradisional yang asalnye dari daaerah aye, ya entu senjata tradisional Golok dari DKI Jakarta.

Topic: culture & heritage
Adè salèh atu rumèh madang nyang nawarin sajian masakan rumèhan Cina di Jakarta, namènyè Claypot Popo. Mênu-mênu di mari èmang têrinspirasi dari masakan 'popo', istilèh buat 'nyai' atau 'nènèk' dalêm bahasè Cina. Adè tigè cabang di Jakarta, yakni di daèrah Sabang, Mêlawai, amè Kêlapa Gading. Claypot ntu adalah wadèh kayak mangkok nyang dikêjè dari tanèh liat buat masak atau nyajiin masakan. Mênu nyang jadi paporit adalah claypot sirêm têlor matêng amè claypot sirêm têlor mêntèh. Kêduè mênu ntu mêrupakan nasi panggang nyang disèblok kuah kêntêl pêrpaduan antarè têlor amè tofu. Bisè pilih mao nyang ayam atau sampi. Têrus adè jagung, bortol, amè pètêrsèli sêbagè pêlêngkêp.

Topic: food & beverages
Hotel tu emang tempat buat istirahat apa enggak buat plesiran, biasanye lokasi hotel ade di tempat nyang rame, biasanye hotel ngasi fasilitas yang bejibun, biasanye kepuasan nyang dateng ke hotel ntu diliat dari bintang nyang die dapet dari situs kepuasan pelanggan, biasanye hotel bintang 5 ngasi fasilitas kolam renang, bath up, ame fasilitas lain nyang kagak didapet di hotel bintang 1 sampe bintang 3, biasanye hotel bintang 5 ngasi makanan nyang enak-enak, jenisnye juga macem-macem banget dari Eropa punye sampe masakan negri Cina juga ade. Kalo aye liat kokinye juge bule, buset dah yahud bener soalnye direkrut dari dalem ame luar negri. 

Topic: leisures
Selaen salat 5 waktu tiap harinye, aye punya ajaran agama yang paling aye inget laennye buat dilakuin secara rutin, namanye zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore, setelah azan salat Ashar, aye salat Ashar, zikir setelah salat ashar, dan abis entu aye zikir lagi yang dikate sebagai zikir petang. Kadang aye zikir petang pas hari udeh akhir sore, pas langit udeh mulai gelap. Jadi ajaran agama yang paling aye inget selaen salat wajib 5 waktu, ade ajaran agama yang aye inget laennye, ya entu zikir pagi dan zikir sore.

Topic: religion
Kita masih ngomongin olahraga sembari maen aer, tapi bukan di laut. Kita maen di kali atawa sungai. Olahraga itu namanya arung jeram. Kalo pengen maen ini, biasanya kagak pake latian, tapi kita kudu punya pengalaman yang sering kalo mau nyobain tantangannya. Buat yang awal-awal baru mau nyoba, kudunya nyobain di sungai yang arusnya masih kalem, belom deres banget. Udah gitu, aernya juga kagak yang dalem-dalem banget ama kagak tapi banyak batu-batuannya. Kalo yang udah jago atawa yang udah sering maen arung jeram di tempat yang kalem, boleh dah nyoba di kali yang arusnya deres ama banyak batu-batuannya. Pokoknya, udah bisa di kali yang udah rada bahaya. Kalo mau ikut arung jeram ini, jangan lupa buat pake pengaman yang lengkap, kayak helm, jaket pelampung, pelindung sikut, ama pelindung dengkul.

Topic: sports
Engkongnye aye entu sebenrnye bukan orang Betawi. Tapi karena lahir dan gedenye di Jakarta, die jadi ngerasa orang Betawi juga karena kan lahirnye di kotenye orang Betawi. Nah karena entu, die hobi bener ngoleksi aneka ragam hal terkait kebudayaan orang betawi, termasuk senjata tradisional. Nah senjata tradisional khasnye orang Betawi dari DKI Jakarta atau dulu dikenalnye Batavia entu elu kemungkinannye tau, soalnye kagak jaraang namanye disebut. Nah namenye entu "golok". Engkong aye ngoleksi golok. Kagak cuma satu aje, tapi kayaknye sekitaran 4 atau bahkan 5. Nah ternyate katenye orang Betawi emang ngebagi golok jadi empat macem, ya entu golok gobang, golok betok, badik badik, dan golok ujung turun. Entu semua engkong aye pajang di ruang keluarga, tepatnye di atas rak buku dan rak pajangannye. Padahal kan serem ye ngoleksi golok. Nyok deh cari tempat yang lebih aman buat nyimpen senjata tradisional!

Topic: culture & heritage
Televisi ntu adalah sebagai media Pendidikan yang massif dan simultan. Sesuai dengan makna pendidikannye, ya ntu meningkatkannye pengetahuan, dan penalaran masyarakat maka televisi dapat menyiarkannye berbagai acara yang sifatnye mengedukasi baik berupa acara formal seperti talk show ataupun informal yang dikemas dalam bentuk variety show dan hiburan lainnye. Dinas Kesehatan menggunakan channel televisi daerah dalam menyiarkan berbagai informasi kesehatan yang bertujuan mengedukasi masyarakat.  Bejibun hal yang keliru dipahami masyarakat yang harus diluruskan agar tidak salah kaprah seperti penggunaan obat tradisional yang tidak memiliki ijin termasuk obat kuat lelaki. Juga bertujuan menginformasikan kepada masyarakat agar tidak terjadi kepanikan berlebihan seperti ketika ada isu antrax atau virus lainnye. Termasuk mengedukasi masyarakat untuk perubahan perilaku seperti gaya hidup sehat dengan berolahraga dan mengurangi konsumsi gula. Televisi adalah media massa yang menjadi mitra dalam mewujudkan Yogyakarta sebagai daerah yang derajat kesehatannye tinggi.

Topic: technology
Ada orang yang punya keahlian disen. Pas musim kopit kemaren, banyak orang yang diberentiin dari tempat gaweannya. Nah, si abang yang ahli disen ini juga jadi orang yang kena akibat dari kopit. Jia kebingungan abis dari situ ngapain. Soalnya, mau nyari gawean laen juga banyak tempat gawean yang emang ngeberentiin pegawe-pegawenya. Sembari ngelamar, sembari jia isi waktu ngedisen. Makin banyak disennya. Jia iseng coba-coba ngejualin hasil disennya. Eh, malah laku. Jia sempet kepikiran bakal jualan disen. Pas itu masih linglung juga, udah jelek aja pikiran. Ilokan orang lagi kayak begitu mana ada yang mau beli, katanya. Cuman, pas jia lagi kagak mikirin begitu, jia buat iseng aja. Malah banyak yang beli. Akhirnya, sembari nunggu kerja, jia dagangin hasil disennya. Jia usaha di bidang yang emang jia demenin.

Topic: business
Pertama kali aye punya laptop ntu waktu Sekolah Menengah Pertama, aye inget banget dibeliin notebook di Gramedia sama babeh aye. Aye girang bener rasanye dibeliin ntu, karena kate babeh aye nanti pas sekolah menengah ke atas bakalan butuh bener. Bener aje pas sekolah menengah ke atas di sekolahan aye ntu sering bener sama yang namanye presesntasi, jadinye kudu punya laptop buat bawa ke sekolahan buat bikin power point terus dipresentasikan, belom lagi buat kirim-kirim email. Notebook pertama aye ntu belinye di Gramedia merk Toshiba, Alhamdulillaah awet bener ntu notebook, enteng juga jadi enak bawa-bawanye. Sama sekalian aye dibeliin wifi portable jadi dimanepun aye bisa pake ntu benda. Aye girang bener rasanye, karena jadinye aye lebih mudah, dan cepet dalam mengerjakan aneka tugas.

Topic: technology
Elu orang Betawi? Aye orang Betawi, tapi aye kudet bener sama beragam tarian daerah. Nah elu tau Tari Ronggeng Blantek? Entu tarian katenye tarian daerah yang asalnye dari etnis Betawi. Entu tarian katenye ade tempo cepet dengan gerakan yang energik. Enih tarian umumnye tersusun atas penari perempuan, yang diiringin sama alat musik tradisional Betawi, ya entu baritone, gendang, gong, simbal, terompet, trombone, dan tehyan. Para penarinye umumnye make kostum dengan aneka warna cerah kayak kuning, ijo, merah, juga make hiasan kepala bunga yang warnanye pun warna-warni. Enih tarian umumnye dilaksanain buat sambut tamu undangan pade beragam acara gede. Nah entu die tentang tarian daerah dari etnis Betawi.

Topic: culture & heritage
Sêcarè sêdérhanè, manajêmèn strès adalah tèknik atau carè pênanganan gangguan psikologis nyang ditujuin pêranti ngendaliin tingkat strès sêsêorang, têrutamè strès kronis. Sêcarè umum, tujuan dari dilakuinnyè manajêmèn strès adalah dêmi kualitas idup nyang lêbih baèk. Sêcarè spèsifip, tujuan dilakuinnyè manajêmèn strès di dalêm lingkungan pêrusahèan adalah pêranti ngantisipasi adènyè kêmungkinan timbul pênyêbab strès, nyêgèh têrjadinyè strès padè karyawan amè pêrusahèan sêcarè nyêluruh, kagak nyêbabin èpèk nyang lêbih buruk, sêrtè mulihin karyawan amè pêrusahèan dari strès. Strès mampu mêngaruhin carè pikir amè èmosi saban orang. Kalo têkênan nyang dialamin olèh sêsêorang têrnyatè amat gêdé, hal ntu bakal ngancêm kêmampuan saban orang dalêm ngadêpin kondisi amè situasi dari lingkungannyè. Buat bisè nyêgèh kondisi nyang lêbih parèh, mangkè dibutuhin adènyè manajêmèn strès nyang lêbih baèk.

Topic: slice of life
Salah satu makanannye Indonesia yang bejibun penikmatnye adalah bakso. Ntu ganyeman ade aje mau di kota mane aje pasti ade bakso. Bakso didemenin sama para penggemarnye karena gampil bener dibuatnye, makanye gampang, cepet, dan murah bener. Kuah ntu makanan yang terbuatnye dari kaldu sapi bikin jadi nambah ajib bener dah dimakannye. Selain murah, dan mudah ditemuin dimane mane, bakso juga bikin orang yang ganyemnye bikin hati girang karna anget, rasanya gurih, dan harganye murah. Hampir seluruh kota di Indonesia pade punye kedai bakso gacoannye masing-masing. Dari yang viral, dan yang ga viral ntu makanan tetep aje banyak bener yang demen. Kota di Indonesia yang paling bejibun dan kata orang-orang paling bikin ntu makanan sedep, banyak dari daerah Jawa. Daerah pulau Jawa yang kotanye sering bener disebut jadi kota asalnye ntu makanan, adalah Wonogiri, Solo, dan lainnya. Banyak bener warung Bakso mau yang pinggiran atau yang udeh berbentuk restaurant membawa bawa nama daerah tersebut, salah satu contohnya Bakso Solo Samrat.

Topic: food & beverages
Konci dari buah nyang baèk adalah pêrawatannyè. Kalo êlu nanêm tanêman jambu kristal, pastiin buat ngasih sumbêr pêngaèran atu kali saban arinyè. Prosès pênyiraman tanêman êni bisè dilakuin padè pagi ari atau sorè ari, baèk wayah pêrtumbuhan atau wayah bêbuah. Tanêman jambu kristal nyang dikasih pêngaèran nyang cukup bakal ningkatin produktipitas tanêmannyè. Baè-baè dêngan pêmbêrian asupan aèr nyang kêbangêtan banyak, contonyè wayah musim ujan. Mangkè dari ntu, kalo musim ujan tibè, êlu tibang pêrlu nyiram tanêman êni wayah udèh kagak kênè ujan sêlamè sêkitar tigè ari sêtêlèhnyè. Pêngaèran nyang baèk bakal ngêjè tanèh sêkitar akar tanêman jambu kristal ngêjadi lêmbap.

Topic: slice of life
Kalo beniat buat wirausaha, diri kite kudu megang prinsip jadi wirausahawan dulu biar kagak gampang geter kalo kena rintangan ame hambatan bewirausahe. Buat prinsip ntu, bise catet kalo wirausahawan kudu: selalu mikirnye positip biar bise maju. Orang nyang mikirnye negatip mulu, suse buat maju soalnye keburu takut kenape-nape. Terus, kudu berani. Kagak perlu ditambain tampan depannye, cukup berani aje ngambil keputusan ame nanggung resiko apepun nyang tejadi. Udeh gitu, pikirannye kudu berorientasi ame mase depan. Kudu bise nerawang alur bisnis di depan kek gimane. Bukan macem ngeramal, tapi pelajarin strategi bisnis nyang ude ade, biar kagak asal bikin bisnis doang, tapi ke depannye kagak tau mao diapain. Pecaye diri terus! Apepun nyang tejadi, pecaye ame diri ndiri kalo ntu bise dilewatin. Terus, kudu bangat punye kreatipitas ame inopasi nyang tinggi biar bisnisnye beda, terus pesaingnye dikit. Terakhiran, gegara pasti bakal beposisi jadi "bos" kalo berwirausahe, penting bangat punye jiwa kepemimpinan.

Topic: business
Sekarang, nyari mpek-mpek nyang enak juga susah. Satu-satunya nyobain mpek2 tuh nyang enak jauh dari rumah. Trus pas kuliah tuh, temen aye ada orang Palembang langsung. Nah, die tuh juan pempek, cuma lagi sempet aja. Sekali-kali die bikin kalo lagi sempet, trus aye cobain kan beli. Kata orang-orang tuh enak banget. Eh bener aja, pas dicobain tuh bener-bener baru pernah makan pempek nyang enak kaya gitu. Rasanya tuh asli banget ikannye, apa karna ini bikin sendiri ya, jadi kualitasnye diperhatiin banget. Udah gitu, produksinye juga kaga tiap hari, jadi pasti diperhatiin banget kan tuh. Wah, bener-bener baru nyobin mpek-mpek enakntuh baru kali ini dah.

Topic: culture & heritage
Udah ngatur posisi, kita langsung ambil buku menu. Tempatnya nyaman banget. Dari awal masuk, kita bisa ngeliat dapur yang separoh kebuka. Jadi, kita bisa ngeliat para tukang masaknya lagi nyiapan makanan yang orang udah dipesen. Di deket situ, ada bangku ama meja kayu panjang yang udah berjejer rapih. Di atas mejanya ada tesi, garpu, ama tisu. Kalo kita ngadep depan, kita bisa liat separoh dapur yang tadi. Nah, kalo kita liat ke arah kanan, kita bisa liat tempat makan yang lesehan. Abis ngeliat tempat lesehan itu, jadi kegoda buat pindah. Akhirnya kita pindah ke tempat lesehan itu, jadi bisa selonjoran. Udah gitu, ada pohon yang gede ama kolem ikan deket situ, jadi tambah adem, dah.

Topic: food & beverages
Sejarah adenye televisi adalah lanjutannye dari perkembangan teknologi pas abad ke-19, ya entu ngecakup penciptaan gambar gerak, penemuan gelombang elektromagnetik, radio, dan tabung sinar katoda. Waktu berjalan, jaman pun berkembang, penciptaan gambar mulai bergerak disertai dengan perkembangan listrik dan gelombang radio. Pas saat entu, teknik pemindaian gambar mulai digunain pade hampir tiap teknologi pengiriman gambar. Pade 1875, katenye George Carey ngembangin gambar televisi namun hasil visualisasinye emang masih belum sempurna. Terusnye pas 1880, katenye WE Sawyer dari Amerika dan Maurice Leblanc dari Perancis, nyempurnain hasil visualisasi tersebut dengan tayangan elemen-elemen gambar yang cepet. Selanjutnye pas 1884, katenye mahasiswa yang namanye Paul Nipkow nyiptain alat buat proyeksiin gambar dengan tenaga listrik dan pancaran gelombang radio. Die buat piringan meta kecil yang bisa muter dengan beberape lobang di dalemnye. Temuan entu disebut Cakram Nipkow. Dari entu katenye muncul televisi mekanis (analog), ya entu gambar kecil yang dibentuk oleh aneka elemen tertentu. Elemen-elemen entu bakalan bentuk gambar pas diputer secara mekanis. Dikate juga temuan Paul Nipkow entu jadi bibit munculnye televisi.

Topic: technology
Dari musim kopit kemaren, ampir saban perusahaan kudu nyuruh pegawenya kerja dari rumah. Cuman, kagak semua perusahaan bisa mraktekin itu. Buat perusahaan yang emang ngasih gawe di rumah, biasanya buat gawean yang emang bisa dikerjain dari rumah. Ada juga perusahaan yang nerapin selang seling, aplusan ama pegawe yang laen biar kantornya kagak kosong-kosong amat. Dari situ, ampe sekarang kopit udah kagak keliatan, masih ada juga perusahaan yang ngasih aplusan ke peawenya. Ini jadi alesan orang kantor ngemat biaya listrik kantor ama yang laen-laen. Pegawenya juga ngerasa enak-enak aja, soalnya jadi bisa hemat bengsin ama kagak tapi capek di jalan yang macet banget.

Topic: business
Bêrawal dari cobè-cobè sêkaligus intuisi nyang rosa bahwa bisnis nyang têrkait intêrnèt bakal laris di masa dêpan, Menhefari nyang kagak kênal nyerèh êni ngêmulè bisnisnyè sêcarè daring. Sêbênêrnyè, wayah pêrtamè kali diè datêng ngêrantau kê Jakarta padè 2005, niatnyè cari gawè kantoran. Sayangnyè, diè nyang tibang lulusan SLTA kagak ditêrimè di manè-manè, bahkan ngêlamar jadi OB hotèl ajè kagak ditêrimè. Menhefari nyang kagak kênal putus asè êni mulè bêlajar têntang intêrnèt. Diè bêrkêyakinan, bisnis sêcarè daring bakal pêcah. Diè gè mêlajarinnyè sêcarè otodidak, bahkan bêlajar ngêjè situs gè diè lakuin dèwèk. Bukti kêsuksèsan ngêjual situs nyang udèh ditêkuninnyè sêjak 2005, diè bêrhasil ngêjual 1500-an situs kê bêrbagè nêgarè. Pênjualan têrbanyak dari Rusia amè Amèrika. Kêuntungan dari ngêjual situs êni digunèinnyè pêranti ngêbangun rumèh tanggè amè nyênêngin orang tuènyè.

Topic: business
Kaga kerasa udeh malem aje tuh aye ama keluarga di hotel, kaga berasa emang kalo lagi leha-leha tuh waktu kayanye cepet banget. Kebeneran Mpok aye juga lagi ga sibuk nih, aye mau nanya cara pesen hotel tuh gimane si soalnya kok tinggal pesen aja dari hp. Rupanye Mpok kaga pelit bagi ilmu, buat pesen kamar tuh Mpok aye milih lewat applikasi. Applikasi nyang diomongin tuh namanye Traveloka, pas dibuka applikasinye udah keluar tuh lengkap tinggal kite milih hotel ama kapan kite mau nginep. Di dalem applikasi ntu juga bisa kite liat kamar apa aja nyang disedain, trus berapa harganya udah ada, ama mau sekalian ama sarapan apa kagak. Kaga cuma itu, selaen dimudahin juga ada diskon-diskonnye.

Topic: leisures
Johan Wahyudi adalah seorang mantan atlet bulutangkis Indonesia yang lahir pada 10 Februari 1953. Pada tahun 1977, dalam Kejuaran Dunia Bulu Tangkis yang diadakan di Malmo, Swedia, Beliau bersama rekannye, Tjun Tjun, menjadi pasangan ganda putra pertama yang mewakili Indonesia untuk meraih gelar juara bulutangkis dunia. Setelah ntu pada tahun 1974 dan 1980, pasangan ganda putra ini juga memenangkan 6 gelar All England dan turut menjadi ganda putra peringkat atas! Wahyudi juga ikut bermain untuk tim Thomas Cup di tahun 1976 dan 1979. Pada masa tersebut, pasangan ganda putra ntu disebut-sebut menjadi tim yang tidak terkalahkan karena selalu menjuarai kejuaraan yang ada. Pada November 2019 lalu, Johan Wahyudi menghembuskan nafas terakhirnye di usia ke-66 tahun. Kabar akan wafatnye mantan atlet bulutangkis paling dihormati ini tentu saja menjadi duka mendalam bagi para pecinta olahraga bulutangkis dan segenap keluarga besar PBSI (Persatuan Bulutangkis Seluruh Indonesia).

Topic: sports
Struktur Pura sebagai tempat ibadahnye orang Hindu ntu terbaginye menjadi tiga, ya ntu nista mandala, madya mandala, dan utama mandala. Zona ntu biasanye berupa taman, atau lapangan yang kerap digunakannye untuk kegiatan pementasannye tari atau persiapan berbagai upacara. Kemudian bagian madya mandala atau jaba tengah merupakan fasilitas pendukung atau zona tengah tempat aktivitas umat. Zona tersebut biasanye diisi dengan bale gong, bale kulkul, wantilan, bale perantenan, dan bale pesandekan. Terakhir, bagian utamanye mandala atau jero yang menjadi zona paling suci di dalam pura. Selain berfungsi sebagai tempat beribadah bagi umat Hindu, pura kerap dijadikannye sebagai tempat pendidikan moral, tempat mewujudkan rasa bhakti kepada Tuhan, dan tempat mendidik keterampilannye. Indonesia sendiri memiliki beberapa pura bersejarah yang cukup terkenal di Bali, ya ntu;  Pura Besakih, Pura Uluwatu, Pura Luhur Tanah Lot, Pura Taman Ayun, Pura Gua Lawah, Pura Ulundanu Bratan, Pura Ulundanu Batur, Pura Lempuyang, dan Pura Watu Klotok.

Topic: religion
Sayuran kangkung ntu sayuran nyang mure ama gampang banget dinempoin di sekitaran kite. Sayuran nyang bisa ditanem di tanah ama di aer eni jadi bahan gegaresan nyang bisa dijadiin apa bae, bisa ditumis, digoreng, direbus, dijadiin lalapan juga bisa. Salah atu olahan nyang simpel make kangkung ntu rujak kangkung. Bahan nyang dibutuhin buat bikinnye tibang 3 iket kangkung, 10 biji cabe merah, gule merah, garem, terasi, asem, ama aer sebutuhinnye. Care ngebuatnye gampil, pertame-tame rebus kangkung nyang udeh disiangin, tambahin sedikit garem di aer rebusan, trus pisahin ke piring. Kedue, alusin semue bumbu sambel. Taro dah di atas kangkungnye. Udeh deh rujak kangkung siap digares.

Topic: food & beverages
Hari Guru adalah momèn buat kêmbali ngingêt amè bêtêrimè kasih kêpadè parè guru nyang ngambil bagian pênting dalêm nyêrdasin bocah bangsè. Dêngan pêran amè gawènyè nyang amat mulia, guru ngêjadi pêlitè amè pênêrang jiwè nyang ngêbawè umat manusiè dari kêgêlapan mênuju kêidupan nyang têrang bêndêrang. Sêbagè agamè nyang amat ngêjunjung tinggi soal adab atau ètika, Islam amat ngêhargèin jasè amè pêran guru. Guru mêrupakan orang tuè kitè jugè. Guru banyak bêrjasè kêpadè kitè karna guru ngajarin banyak hal. Salèh atu upayè buat ngêdapêtin kêbêrkahan èlmu adalah dêngan ngormatin guru nyang ngêjadi pêrantarè aliran èlmu Allah Swt. Dari marilah karaktêr adab sêorang murid kêuji.

Topic: religion
Kelar belajar di kolaan emang enaknye ngelepas stres make hal nyang bermampaat. Ngikut ekskul, misalnye. Ekskulnye juge biselah dipilih-pilih dulu. Kalo buat nyang ngilangin stres, bise pilih nyang ade fisiknye biar badan tetep aktip bergerak, otak juge jadi kagak mumet. Nah, ekskul taekwondo pas bangat buat nyang beginih-beginih, neh. Di taekwondo, anggotanye bakal diajarin seni bela diri nyang dari Korea enih. Kuncinye, anggota bakal dilatih bagian kaki ame tangannye buat ngelumpuhin lawan, tanpa pake media ato barang apapun, alias dengan tangan kosong. Ade teknik-teknik nyang kudu diapalin ame anggotanye biar taekwondo enih kagak sia-sia dan beda ame berantem biase. Pokoknye, kalo pengen lepas stres sekaligus belajar pertahanin diri, biselah coba masuk ekskul taekwondo enih.

Topic: sports
Elu tau kagak, kalo ade senjata tradisional yang asalnye dari Jambi? Nah senjata tradisional yang asalnye dari Jambi entu namanye Tombak Mata Panah dari Jambi. Entu senjata dibuat di daerah Sungai Penuh dan katenye sampe sekarang masih diproduksi. Tombak mata panah terdiri dari bagian mata panah, punting, kuping, tangkai, dan besi pelapis manau. Ukuran tangkai entu senjata sekitaran 1 meter dan kepalanye 20 cm. Warna tangkainye kuning dan kepalanye berwarna item. Bahan bikin mata panahnye entu besi pilihan yang dibakar sampe tingkat kepanasan khusus. Bagian tangkai dibuat dari bambu atau manau. Biasanye, tombak dimandiin dua kali dalem setaon buat perawatan dan diasapi kemenyan.

Topic: culture & heritage
Temen tongkrongan ane ngajakin nyurug akhir bulan eni, ade beberape pilihan nih ade curug cai hejo di sentul, ade curug cilember di puncak bogor ame satu lagi curug ngumpet di pamijahan bogor, abis beres rembukan akhinye kite pilih curug ngumpet, soalnye kite semue belom pernah kesono sebelomnye, terus lagi eni curug di kaki gunung salak posisinye, jadi sekalian bise kite liat pemandangan gunung salak dari deket, tiket masuknye juge murah, kaga sampe 10 rebu per motor, cuman emang fasilitas di curugnya masih sederhane banget. tapi justru ntu nyang bikin kite penasaran, soalnye kalo nyang fasilitas curugnye udh bagus biasanye udeh kaga dapet suasana alamnye alias ude rame bejibun ame pelancong

Topic: leisures
Elu pernah nginep di hotel atau jenis penginepan laennye yang ade nuansa horornye? Wila pernah. Kayaknye entu sekitar die jaman SMP. Pas entu lagi liburan sekolah. Die, enyak, empoknye, dan para encing serta anaknye mereka pergi ke salah satu kota beken di Indonesia. Nah mereka pun nginep di sejenis vila gitu. Vilanye ternyate agak angker nuansanye. Sebenernye kalo kamar sih, kagak terlalu angker. Cuma, toiletnye entu. Nuansanye kayak di film horor, dindingnye entu dari batu bata merah oren. Belom lagi ade pajangan-pajangan yang katenye agak nyeremin. Terus antara closet dan bathtub-nye entu disekat. Jadi kayak agak parno gitu kalo lagi ke westafelnye kate die. Kayak ade yang liatin.

Topic: leisures
Olahan nyang kedua kite buat udangnye jadi udang bakar madu, cara buatnye juga gampang kok karna sama-sama dibakar. Pertama kite peresin udang galahnye ama peresan jeruk lemon supaya kaga amis, diemin tuh dikulkas lamanye sekitar 20 menitan lah. Kedua kita siapin bumbu olesan dari bahan bawang putih ama merah, ketumbar, cabe keriting, ketumbar, jahe, bumbu tadi tuh diblender ampe alus. Bumbu nyang tadi udeh diblender dicampur mentega leleh, saos tiram, kecap manis, madu trus diaduk ampe rata, nah ntar nih bumbu buat olesan udang. Abis ntu keluarin udang galah nyang tadi ditaro kulkas trus ditusuk ama tusuka sate, bakar ampe setengah mateng trus olesin deh ama bumbu nyang tadi udeh kite siapin.

Topic: food & beverages
Enaknya kerja di kantor itu tadi bisa belajar ngatur waktu. Kalo kita terlambat ngumpulin tugas, kita bisa kena tegoran. Udah gitu, kita juga bakal ngeribetin temen satu tim kita di kantor. Misalnya, bagian kita terlambat, yang laen jadi kagak bisa ngasih tugasnya, gara-gara ada yang kurang. Mau kagak mau, kita kudu ngatur waktu sebaek-baeknya, ini bikin kita jadi engeh waktu. Enaknya lagi kerja di kantor itu kita bisa ngasah kebisaan kita ngobrol ama nego ke orang laen. Kerja di tempat rame kayak gitu, kita jadi kebiasaan buat ketemu ama ngobrol ke banyak orang. Ini bikin kita nambah pergaulan yang makin banyak ama bikin kita nambah pede juga.

Topic: business
Kejadian tak terduga pasti ada lah pas menjelang latian, tiba-tiba ujan kaga berenti lah trus tiba-tiba ada masalah teknis lah kite kan kaga bisa ngehidar. Apalagi musim ujan, di mana ujan bisa turun seharian kalo ga di waktu pagi ama sore. Kite udeh deg-degan banget tuh. Mana lapangam juga outdoor ya, kan kalo gerimis-gerimis tetep maen kan bahaya buat pemaennya juga. Udah gitu, kalo ujan berenti juga lapangan kaga langsung bisa dipake, kudu nunggu ampe lapangan kering. Nah, disitu tuh cobaan kite. Tapi, untungnye semua tim futsal aye di tempat kuliah tuh pada kompak, kite tetep semangat walaupun ujan ama lapangan basah.  Jadi, kaga pantang nyerah gitu orang-orangnye selalu semangat.

Topic: sports
Soto betawi buat kebanyakkan orang pade doyan bener sama ntu ganyeman. Rasanye yang kaya akan bumbu, tambah nikmat kalo kata orang-orang pakenye kuah susu, tapi santen juga enak. Dulu aye suka banget sama ntu ganyeman, digares pake nasi anget, perkedel, dan emping. Behh nikmatnye tiada tara, rasanye girang bener dah ganyemin ntu garesan. Tetapi setelah ngegares disalah satu tempat ganyem soto betawi, pulang dari situ mual dan muntah, semenjak itu ogah bener ngegaresin lagi ntu ganyeman. Untuk ngeliat aje udeh enek, apelagi buat digares, ogah bener dah. Sebenernye ada bagusnye juga berenti demen sama ntu ganyeman, karena ntu ganyeman agak beresiko abis garesin ntu ganyeman kolestrol bakal naek, karena nti ganyeman ngandung lemak yang cukup bejibun jadi kurang bae juga kalo dijadiin gacoan buat ngegares sehari-hari, jadi cukup aje udeh buat diganyem sesekali buat yang demen sama ntu ganyeman. 

Topic: food & beverages
Ada kegiatan olahraga yang bisa kita kerjain tanpa alat, olahraga push up. Tapi, di jaman canggih gini semua dikasih fasilitas alat yang ngebantu kita ngerjain semuanya lebih enak. Buat olahraga ini kita bisa pake alat namanya push up bar. Kalo kita ngerasa kagak semanget buat mulai push up gara-gara mikirin tangan yang berat nahan badan, kita bisa pake alat push up bar ini. Kalo pake alat ini, kekuatan genggeman tangan kita jadi makin mantep dibanding tangan kosong aja. Alat ini bisa kita simpen di rumah. Pake alat ini, kita jadi lebih semanget buat olahraga push up. Kalo udah rutin ngerjainnya, kita bakal dapet otot badan bagian atas jadi ngembang, kayak lengen pundak ama dada.

Topic: sports
Dalam Agama Kristen Katolik penyebutannye mereka ntu untuk Kitab Suci juga sama dengan Agama Kristen Protestan, ya ntu Alkitab. Alkitab dalam ajaran Agama Kristen Katolik terbagi menjadi 73 kitab yang dibaginye lagi menjadi 46 yang masuk ke dalam Perjanjian Lama dan 27 yang masuk ke dalam Perjanjian Baru. Hampir sama dengan Alkitabnye Kristen Protestan, Perjanjian Lama dan Perjanjian Baru dalam Alkitab Katolik juga dibagi menjadi beberapa bagian. Perjanjian Lama terdiri dari empat bagian, yaitu: Kitab Pentateukh, Kitab Sejarah, Kitab Puitis, Kitab Para Nabi. Injil yang terbagi atas 4 kitab yaitu, Matius, Markus, Lukas, dan Yohanes. Selanjutnye, Perjanjiannye yang baru dikelompokkannye menjadi lima bagian, ya ntu: Kisah Para Rasul yang merupakan bentuk catatan mengenai iman, pertumbuhannye dan bagaimana cara hidup Gereja Perdana. Epistula atau Surat-surat, yang terbagi menjadi dua kelompok yaitu, Surat-surat Paulus dan Surat-surat Apostolik.

Topic: religion
Baca pengalaman kru Kumparan nyang bisa nimaktin naek kapal pesiar, kerasa banget dah suasana nyang digambarin ama kru ntu. Menurut nyang aye baca, kapal ini tuh udah kaya hotel berjalan. Segala jenis fasilitas nyang ada dihotel bintagn 5 tuh di sini juga ada, kaga cuma itu tersedia pusat belanjanya nyang tokohnya mewah-mewah. Aye juga dibuat kaga abis fikir, karna teknologi nyang digunain juga luar biasa canggihnye. kite bis jelajah seluruh isi kapal nyang namanye Spectrum of the Seaslewat Royal applikasi nyang bise kita unduh di hp kite masing-masing. Applikasi Royal tuh gunanya supaya kita tau tuh lokasi dek ato atraksi wisata nyang ada di dalemnye.

Topic: leisures
Olahraga futsal dan sepak bola merupakannye olahraga yang memiliki kemiripan dalam bermain.  Di mane dalam permainannye ntu menendang bola dan memasukkan bola ke gawang yang dijaga oleh penjaga gawang. Namun, sebenernye dua permainan ntu memiliki perbedaannye. Apa perbedaan futsal dan sepak bola? Menurut Kamus Besar Bahasa Indonesia (KBBI), futsal tergolong dalam jenis permainan sepak bola yang dilakukannye di sebuah ruangan besar, dengan ukuran lapangan serta gawang yang lebih kecil dibanding lapangan sepak bola. Sedangkan pengertian sepak bola adalah permainan bola yang dimainkannye oleh dua regu yang berlawan dan masing-masing regu memiliki 11 anggota, permainannye berlangsung selama 2 x 45 menit, pemenang pertandingan ditentukan dari selisih gol antar dua regu. Perbedaan dasar antara permainan futsal dan sepak bola adalah jenis tempatnye. 

Topic: sports
Kalo dari tadi ita ngomongin laptop yang dari dulu udah ada, sekarang kita ngikutin jaman. Jaman semangkin canggih, laptop ngikutin juga. Kalo dulu ada laptop ama tablet yang kepisah, gara-gara kegunaannya juga beda. Sekarang ada jenis laptop yang disadur ama tablet. Jadi, layar laptop ini bisa ditoel. Jenis laptop tablet ini ada convertible, hybrid, ama 2-in-1. Tiga-tiganya keliatan ampir percis, cuman kalo laptop convertible papan ketiknya bisa diputer ampe 360 derajat, kalo hybrid papan ketiknya yang bisa dicoplok dari layarnya. Ada lagi yang 2-in-1, ini gabungan dari convertible atawa hybrid. Buat tipe hybrid ini bentuk batrenya nipis cuman 10milimter, udah gitu hemat. Jenis 2-in-1 ini juga bisa dipake buat kerjaan yang berat ama buat pegawe professional. Buat gawean yang berat kayak desain apalagi buat ngerender ada lagi laptop replacement. Jenis ini bentukannya laptop, tapi dalemannya kuat kayak komputer yang banyak perangkatnya. Cuma bedanya ini kagak berenggah, bisa ditenteng, biarpun beratnya kagak seenteng ama laptop jenis laen. Udah gitu, batrenya juga kagak sehemat laptop laen, soalnya dipake buat kerjaan berat juga.

Topic: technology
Prèsidèn Joko Widodo, Mêndikbud Nadiem Makarim, amè jutèan pêngusahè laènnyè puguh kagak sêmbarangan dalêm ngêrintis usahènyè. Adè karaktêr amè sipat nyang dipêrluin buat ngêjadi sêorang wirèusahèwan. Sêorang wirèusahèwan kudu ngêmilikin karaktêr nyang ulêt. Orang nyang ulêt kagak bakal gampang nyêrah buat ngêraih suatu tujuan amè bêrbagè altêrnatip. Sêlaèn ulêt, inopatip jugè dipêrluin. Inopatip di mari bêarti kêmampuan pêranti nêrapin krèatipitas dalêm rangkè mêcahin pêrsoalan-pêrsoalan amè ngêliat pêluang nyang potènsial. Ulêt amè inopatip ajè kagak cukup. Dibutuhin jugè kêbêranian buat ngambil risiko. Hal êni nyang sêring kali motèkin sêmangêt sêsêorang nyang pèngèn ngêrintis usahè. Solusinyè adalah têtêp optimis amè nyiapin rêncanè cadangan apèbila têrjadi kêgagalan.

Topic: business
Saban orang ngêmilikin kêpribadian nyang unik, kagak têkêcuali para intropèr. Bêrbèda dêngan orang èkstropèr nyang lêbih dêmên bêintêraksi dêngan banyak orang, para intropèr justru cêndêrung lêbih pokus padè pikiran amè pêrasèannyè. Tapi, dalêm idup, puguh adè wayahnyè sêsêorang pêrlu ngêjalin pêrtêmênan baru. Bagi èkstropèr, êni bukanlah hal nyang susèh, sêmêntarè bagi intropèr, ngêjalin pêrtêmênan baru bukanlah pêrkarè gampang. Sêbêlon ngêmulè ngêjalin pêrtêmênan baru, cobèlah pahamin alêsan ngapè êlu kudu ngêlakuinnyè. Tanyèin padè diri dèwèk apè tujuanlu ngêlakuin hal ntu, apèkah ntu sêbagè rèlasi atau konèksi baru, kêpêntingan gawèan, atau pèngèn nambèh wawasan baru. Apè gè alêsannyè, cobèlah buat ngêrasè nyaman ngêjadi dirilu dèwèk amè mulèlah nyapa orang baru dêngan ajèr amè pêrcayè diri, yè.

Topic: slice of life